hotchpotch/miracl-hf-unified huggingface dataset:
Kichin ya Tawr
Kichin ya Tawr ni lugha ya Kisino-Tibeti nchini Myanmar inayozungumzwa na Watawr. Mwaka wa 1996 idadi ya wasemaji wa Kichin ya Tawr imehesabiwa kuwa watu 700. Kufuatana na uainishaji wa lugha, Kichin ya Tawr iko katika kundi la Kisal.
Kichin ya Thaiphum
Kichin ya Thaiphum ni lugha ya Kisino-Tibeti nchini Myanmar inayozungumzwa na Wachin. Mwaka wa 2005 idadi ya wasemaji wa Kichin ya Thaiphum imehesabiwa kuwa watu 1000. Kufuatana na uainishaji wa lugha, Kichin ya Thaiphum iko katika kundi la Kisal.
Kichin ya Zotung
Kichin ya Zotung ni lugha ya Kisino-Tibeti nchini Myanmar inayozungumzwa na Wachin. Mwaka wa 1990 idadi ya wasemaji wa Kichin ya Zotung imehesabiwa kuwa watu 40,000. Kufuatana na uainishaji wa lugha, Kichin ya Zotung iko katika kundi la Kisal.
Kichin ya Khumi Mashariki
Kichin ya Khumi-Mashariki (au Kikhami) ni lugha ya Kisino-Tibeti nchini Myanmar inayozungumzwa na Wachin. Mwaka wa 2009 idadi ya wasemaji wa Kichin ya Khumi-Mashariki imehesabiwa kuwa watu 12,000. Kufuatana na uainishaji wa lugha, Kichin ya Khumi-Mashariki iko katika kundi la Kisal.
Kinaga ya Koki
Kinaga ya Koki ni lugha ya Kisino-Tibeti nchini Myanmar inayozungumzwa na Wanaga. Mwaka wa 2004 idadi ya wasemaji wa Kinaga ya Koki imehesabiwa kuwa watu 2000. Kufuatana na uainishaji wa lugha, Kinaga ya Koki iko katika kundi la Kisal.
Kinaga ya Leinong
Kinaga ya Leinong (au Kihtangan) ni lugha ya Kisino-Tibeti nchini Myanmar inayozungumzwa na Wanaga. Mwaka wa 2008 idadi ya wasemaji wa Kinaga ya Leinong imehesabiwa kuwa watu 7000. Kufuatana na uainishaji wa lugha, Kinaga ya Leinong iko katika kundi la Kisal.
Kinaga ya Akyaung Ari
Kinaga ya Akyaung Ari ni lugha ya Kisino-Tibeti nchini Myanmar inayozungumzwa na Wanaga. Mwaka wa 2004 idadi ya wasemaji wa Kinaga ya Akyaung Ari imehesabiwa kuwa watu 1000. Kufuatana na uainishaji wa lugha, Kinaga ya Akyaung Ari iko katika kundi la Kisal.
Kinaga ya Para
Kinaga ya Para (pia Kijejara) ni lugha ya Kisino-Tibeti nchini Myanmar inayozungumzwa na Wanaga. Mwaka wa 2004 idadi ya wasemaji wa Kinaga ya Para imehesabiwa kuwa watu 1500. Kufuatana na uainishaji wa lugha, Kinaga ya Para iko katika kundi la Kisal.
Kinaga ya Long Phuri
Kinaga ya Long Phuri ni lugha ya Kisino-Tibeti nchini Myanmar inayozungumzwa na Wanaga. Mwaka wa 2004 idadi ya wasemaji wa Kinaga ya Long Phuri imehesabiwa kuwa watu 1000. Kufuatana na uainishaji wa lugha, Kinaga ya Long Phuri iko katika kundi la Kisal.
Kinaga ya Makyan
Kinaga ya Makyan ni lugha ya Kisino-Tibeti nchini Myanmar inayozungumzwa na Wanaga. Mwaka wa 2008 idadi ya wasemaji wa Kinaga ya Makyan imehesabiwa kuwa watu 4000. Kufuatana na uainishaji wa lugha, Kinaga ya Makyan iko katika kundi la Kisal.
Kinaga ya Ponyo-Gongwang
Kinaga ya Ponyo-Gongwan (pia Kiponyo) ni lugha ya Kisino-Tibeti nchini Myanmar inayozungumzwa na Wanaga. Mwaka wa 2008 idadi ya wasemaji wa Kinaga ya Ponyo-Gongwan imehesabiwa kuwa watu 4500. Kufuatana na uainishaji wa lugha, Kinaga ya Ponyo-Gongwan iko katika kundi la Kisal.
Kinaga ya Kyan-Karyaw
Kinaga ya Kyan-Karyaw ni lugha ya Kisino-Tibeti nchini Myanmar inayozungumzwa na Wanaga. Mwaka wa 2012 idadi ya wasemaji wa Kinaga ya Kyan-Karyaw imehesabiwa kuwa watu 9000. Kufuatana na uainishaji wa lugha, Kinaga ya Kyan-Karyaw iko katika kundi la Kisal.
Kinaga ya Lao
Kinaga ya Lao ni lugha ya Kisino-Tibeti nchini Myanmar inayozungumzwa na Wanaga. Mwaka wa 2012 idadi ya wasemaji wa Kinaga ya Lao imehesabiwa kuwa watu 1000. Kufuatana na uainishaji wa lugha, Kinaga ya Lao iko katika kundi la Kisal.
Kikaren ya Bwe
Kikaren ya Bwe ni lugha ya Kisino-Tibeti nchini Myanmar inayozungumzwa na Wakaren. Mwaka wa 1997 idadi ya wasemaji wa Kikaren ya Bwe imehesabiwa kuwa watu 17,200. Kufuatana na uainishaji wa lugha, Kikaren ya Bwe iko katika kundi la Kikareniki.
Kikaren ya Geba
Kikaren ya Geba ni lugha ya Kisino-Tibeti nchini Myanmar inayozungumzwa na Wakaren. Mwaka wa 2010 idadi ya wasemaji wa Kikaren ya Geba imehesabiwa kuwa watu 40,000. Kufuatana na uainishaji wa lugha, Kikaren ya Geba iko katika kundi la Kikareniki.
Kikaren ya Geko
Kikaren ya Geko ni lugha ya Kisino-Tibeti nchini Myanmar inayozungumzwa na Wakaren. Mwaka wa 2010 idadi ya wasemaji wa Kikaren ya Geko imehesabiwa kuwa watu 17,000. Kufuatana na uainishaji wa lugha, Kikaren ya Geko iko katika kundi la Kikareniki.
Kikaren ya Mobwa
Kikaren ya Mobwa ni lugha ya Kisino-Tibeti nchini Myanmar inayozungumzwa na Wakaren. Mwaka wa 2010 idadi ya wasemaji wa Kikaren ya Mobwa imehesabiwa kuwa watu 4,000. Kufuatana na uainishaji wa lugha, Kikaren ya Mobwa iko katika kundi la Kikareniki.
Kikaren ya Paku
Kikaren ya Paku ni lugha ya Kisino-Tibeti nchini Myanmar inayozungumzwa na Wakaren. Mwaka wa 1983 idadi ya wasemaji wa Kikaren ya Paku imehesabiwa kuwa watu 5300. Kufuatana na uainishaji wa lugha, Kikaren ya Paku iko katika kundi la Kikareniki.
Kikaren ya Pwo Magharibi
Kikaren ya Pwo Magharibi ni lugha ya Kisino-Tibeti nchini Myanmar inayozungumzwa na Wakaren. Idadi ya wasemaji wa Kikaren ya Pwo Magharibi imehesabiwa kuwa watu 210,000. Kufuatana na uainishaji wa lugha, Kikaren ya Pwo Magharibi iko katika kundi la Kikareniki.
Kikaren ya Pwo Mashariki
Kikaren ya Pwo Mashariki ni lugha ya Kisino-Tibeti nchini Myanmar na Uthai inayozungumzwa na Wakaren. Mwaka wa 1998 idadi ya wasemaji wa Kikaren ya Pwo Mashariki imehesabiwa kuwa watu milioni moja nchini Myanmar na 50,000 nchini Uthai (ambapo huitwa Kikaren ya Pwo Kusini). Kufuatana na uainishaji wa lugha, Kikaren ya Pwo Mashariki iko katika kundi la Kikareniki.
Kikaren ya S'gaw
Kikaren ya S'gaw ni lugha ya Kisino-Tibeti nchini Myanmar na Uthai inayozungumzwa na Wakaren. Mwaka wa 1983 idadi ya wasemaji wa Kikaren ya S'gaw nchini Myanmar imehesabiwa kuwa watu 1,280,000. Pia kuna wasemaji 200,000 nchini Uthai (2006). Kufuatana na uainishaji wa lugha, Kikaren ya S'gaw iko katika kundi la Kikareniki.
Paulo I wa Konstantinopoli
Paulo I wa Konstantinopoli (mzaliwa wa Thesalonike (Ugiriki), alifariki mwaka 350 hivi), alikuwa askofu wa sita wa Konstantinopoli kuanzia mwaka 337. Paulo alijihusisha na mabishano kuhusu Uario yaliyoshughulikiwa na ndugu Makaisari Constans (Dola la Roma Magharibi) na Constantius II (Dola la Roma Mashariki).
Basi Paulo alitawazwa na kuondolewa mara tatu kati ya miaka 337 na 351.
Hatimaye aliuawa akiwa uhamishoni huko Cucusus, mkoani Kapadokia (leo nchini Uturuki).
Anaheshimiwa tangu kale kama mtakatifu mfiadini.
Sikukuu yake huadhimishwa tarehe 7 Juni au tarehe 6 Novemba.
Wilibrodi
Wilibrodi (kwa Kilatini Villibrordus; 658 hivi – 7 Novemba 739) alikuwa mmonaki Mbenedikto kutoka Northumbria (Uingereza) maarufu kwa umisionari wake katika Netherlands ya leo, uliomfanya aitwe "Mtume wa Wafrisia".
Alikuwa askofu wa kwanza wa Utrecht akafariki huko Echternach (leo nchini Luxembourg).
Anaheshimiwa tangu zamani kama mtakatifu. Sikukuu yake huadhimishwa katika tarehe ya kifo chake.
Basilika la Mt. Paulo
Basilika la Kipapa la Mt. Paulo Nje ya Kuta ni mojawapo kati ya mabasilika ya zamani na muhimu zaidi ya Roma pamoja na yale ya Mt. Yohane huko Laterano, Mt. Petro huko Vatikano na Mt. Maria huko Eskwilino.
Basilika liko katika eneo la Italia, lakini Ukulu Mtakatifu unalimiliki kabisakama maeneo ya balozi za nchi ya kigeni.
Basilika lilianzishwa na kaisari Konstantino Mkuu juu ya mahali ("cella memoriae") alipozikwa Mtume Paulo baada ya kukatwa kichwa nje ya ngome ya jiji.
Baada ya mabadiliko mengi, lilijengwa upya katika karne ya 19 kwa sababu lilikuwa limeteketezwa na moto. Vipimo vyake ni mita 131.66 kwa 65 kwa 29.70, hivyo ni kanisa la pili kwa ukubwa mjini Roma.
Kijinuo cha Buyuan
Kijinuo ya Buyuan ni lugha ya Kisino-Tibeti nchini Uchina inayozungumzwa na Wajinuo. Mwaka wa 1994 idadi ya wasemaji wa Kijinuo ya Buyuan imehesabiwa kuwa watu 1000. Kufuatana na uainishaji wa lugha, Kijinuo ya Buyuan iko katika kundi la Kingwi.
Kijinuo cha Youle
Kijinuo ya Youle ni lugha ya Kisino-Tibeti nchini Uchina inayozungumzwa na Wajinuo. Mwaka wa 2007 idadi ya wasemaji wa Kijinuo ya Youle imehesabiwa kuwa watu 10,000. Kufuatana na uainishaji wa lugha, Kijinuo ya Youle iko katika kundi la Kingwi.
Kikathu
Kikathu ni lugha ya Kisino-Tibeti nchini Uchina inayozungumzwa na [[Wayi]. Mwaka wa 2007 idadi ya wasemaji wa Kikathu imehesabiwa kuwa watu 5000. Kufuatana na uainishaji wa lugha, Kikathu iko katika kundi la Kingwi.[[Jamii:Lugha za China]]
Kikatso
Kikatso ni lugha ya Kisino-Tibeti nchini Uchina inayozungumzwa na [[Wamongol]. Mwaka wa 2007 idadi ya wasemaji wa Kikatso imehesabiwa kuwa watu 4000. Kufuatana na uainishaji wa lugha, Kikatso iko katika kundi la Kingwi.[[Jamii:Lugha za China]]
Arafa
Arafa (kutoka neno la Kiarabu) ni ujumbe mfupi wa maandishi unaotumwa na kupokewa kwa mfano katika simu.
Pamoja na ufupi wake, unaweza kuwa na umuhimu na uzuri kiasi cha kuifanya aina ya fasihi.
Pia arafa zinatumika siku hizi kwa ajili ya siasa, zikisambaza haraka habari au maoni ambavyo pengine visingeweza kujulishwa kupitia magazeti au vyombo vingine vya mawasiliano ya kijamii.
Vitendawili
Vitendawili ni semi zilizofumbwa ambazo hutolewa kwa hadhira ili zifumbuliwe. Jina linasema kuna pande mbili zinazotenda: anayeuliza na anayeulizwa, ama maneno yalivyo na maana yake ya fumbo.
Fumbo hilo huwa lina mawazo au mafunzo muhimu kwa washiriki na kuchemsha au kufikirisha akili zao.
Vitendawili hufikirisha na kufanya watu wavihusishe na hali halisi ya maisha na vitu au matukio mbalimbali katika mazingira yao na dunia kwa ujumla.
Mifano ya vitendawili ni:
Vitendawili vina utaratibu maalumu vya kuvianza. Mfano:
Mwingine:
Tendi
Tendi ni tungo ndefu za ushairi zinazoelezea juu ya matukio ya kishujaa yaliyofanywa na watu fulanifulani.
Tendi hazina tofauti kubwa na tenzi, isipokuwa zenyewe hukazia zaidi juu ya matukio ya kishujaa, wakati tenzi hukazia jambo lolote.
Mfano wa tendi ni:
MWOKOZI AJA
1. Mimi kwako ni baba,
Napenda ujitukuze,
Maana umefanikiwa,
Uemshinda yule mwovu,
Imani kuipokea,
Kwa nguvu umemwangusha.
2. Kumbuka umepigana,
Sio kwa mambo ya dunia,
Ushindi umeuleta,
Watoto washangilia,
Amani umawaletea,
Kwa mto umemwangamiza,
Adui yetu mwovu.
Mia tano kumi na nne
Mia tano kumi na nne ni namba inayoandikwa 514 kwa tarakimu za kawaida na DXIV kwa zile za Kirumi.
Ni namba asilia inayofuata 513 na kutangulia 515.
Vigawo vyake vya namba tasa ni: 2 x 257.
Kijiko
Kijiko ni kifaa chenye umbo la duara lililobonyea kinachotumika wakati wa kula au mara nyingine kupakulia chakula.
Kimsingi vijiko hutumika kula vyakula rojorojo, kama vile supu, mchemsho na lambalamba, pia vyakula vidogovidogo na vilivyo ungaunga ambavyo haviwezi kuinuliwa kwa uma kama vile wali, sukari na nafaka.
Kwenye uokaji rojo ni laini sana kumimina au kudondosha kutoka kwenye kijiko.
Vijiko hutumika pia katika kupima, kuchanganya na kukoroga vitu mbalimbali kama vile viungo.
Vijiko hutumika pia kukorogea, kwa njia hii kijiko hupitishwa katika mchanganyiko na huzungushwazungushwa katika maduara ili kusaidia mchanganyiko huo uchanganyike kikamilifu.
Vijiko hutumiwa sana katika mapishi na upakuaji wa chakula.
Mifano ya vijiko mbalimbali vilivyotumiwa na Wamisri wa kale]] inahusisha vilivyotengenezwa kwa pembe za ndovu, mawe na mbao; vingi vilitiwa nakshi kwa alama za kidini.
Vijiko vya Wayunani na Warumi wa kale vilitengenezwa kwa shaba na fedha na mishikio yake ilikuwa imechongoka.
Siku hizi vijiko hutengenezwa kwa metali kama fedha, pia kwa mbao, plastiki na kauri.
Katika Asia ya Kaskazini, vijiko hutumika kama chombo cha msingi kwa ajili ya kula; uma zinatumika kusukuma vyakula kama wali kwenye vijiko pia na matumizi yake ya kawaida kama kukatia au kugawanyishia chakula.
Tenzi
Tenzi ni tungo ndefu za ushairi zinazoelezea juu ya mambo fulani.
Tenzi huweza kuwa na mpangilio wa silabi zinazolingana katika kila mstari.
Mfano wa tenzi:
1. Leo nataka binti,
Ukae juu ya kiti,
Ili uandike hati,
Ndogo ya waja.
2. Mimi kwako ni baba,
Wafrisia
Wafrisia ni jina la kundi la watu wanaoishi katika Uholanzi ya mashariki na Ujerumani ya Kaskazini karibu na pwani ya Bahari ya Kaskazini katika maeneo ya Frisia ya kihistoria, yakiwa pamoja na mkoa wa Friesland wa Uholanzi, wilaya ya Friesland katika Saksonia Chini, Ujerumani na wilaya ya Nordfriesland (Frisia Kaskazini) katika Schleswig-Holstein, Ujerumani.
Lugha ya kienyeji ni Kifrisia ambayo ni lugha ya Kigermanik iliyo karibu na Kiingereza. Idadi ya wasemaji imepungua, na leo hii wakazi wengi wa maeneo ya Frisia wanatumia ama Kiholanzi na Kijerumani au lahaja mojawapo ya Kijerumani cha kaskazini.
Katika historia Wafrisia walijulikana tangu siku za Dola la Roma yaani takriban miaka 2000 iliyopita.
Kazi
Kazi ni sehemu muhimu ya maisha ya binadamu, hivyo ina nafasi kubwa katika anthropolojia, falsafa, teolojia,fizikia na sosholojia.
Inafafanuliwa kama utendaji unatumia nguvu ya akili au ya mwili ili kufikia lengo fulani, ambalo mara nyingi ni faida ya kiuchumi ili kuweza na kuwezesha kuendelea kuishi.
Lakini thamani yake halisi haiishii katika uzalishaji wa vitu, bali inategemea hasa ustawishaji wa utu katika vipawa vyake vyote kulingana na maadili na maisha ya kiroho.
Kwa msingi huo, ni wajibu wa kila mtu aliyefikia ukomavu fulani.
Ni pia mchango muhimu katika jamii na inayostahili kuheshimiwa na kutunzwa na wote kuanzia serikali hadi watu binafsi.
Kwa kuwa ni wajibu, kazi ni vilevile haki ya msingi ya binadamu. Bila kuwa nayo, mtu anaelekea kunyong'onyea na kujiona hama maana, hasa kama utovu wa kazi unadumu muda mrefu na kumzuia asiweze kupanga maisha yake, kwa mfano upande wa ndoa na familia, kwa sababu ya kutojitegemea.
Sheria mbalimbali zinaratibu mahusiano kazini, hasa kama kuna mwajiri na mwajiriwa.
Biblia inazungumzia maisha halisi ya watu, hivyo haikuweza kuisahau kazi. Toka kitabu cha Mwanzo (1:1-2:4a) inaonyesha heshima ya kufanya kazi kwa kumchora Mungu akitenda kazi kama binadamu kwa siku sita, akipumzika ile ya saba.
Ndiye aliyewaagiza Adamu na Eva wafanye kazi katika dunia ili kuistawisha (Mwa 2:15).
Baada ya dhambi ya asili waliyoifanya wajibu huo umebaki, ila kama adhabu sasa unachosha (Mwa 3:17-19).
Pamoja na hayo, Yesu alikubali kufanya kazi kwa mikono yake kama fundi (labda seremala) kwa sehemu kubwa kabisa ya maisha yake, alipoishi na familia yake au walau mama yake kijijini Nazareti (Mk 6:3).
Mtume Paulo alipinga kwa nguvu uzembe wa waliodai kazi haihitajiki tena kwa sababu eti, ufalme wa Mungu umefika. Aliandika, "Asiyetaka kufanya kazi, asile chakula" (2Thes 3:10). Mwenyewe, pamoja na kuhubiri Injili alikuwa akiendelea na kazi yake ya kushona mahema ili kupata mahitaji yake bila kulemea wengine.
Kilalo cha Dongshaba
Kilalo ya Dongshanba ni lugha ya Kisino-Tibeti nchini Uchina inayozungumzwa na Wayi. Mwaka wa 2002 idadi ya wasemaji wa Kilalo ya Dongshanba imehesabiwa kuwa watu 30,000. Kufuatana na uainishaji wa lugha, Kilalo ya Dongshanba iko katika kundi la Kingwi.
Kilalo cha Kati
Kilalo ya Kati ni lugha ya Kisino-Tibeti nchini Uchina inayozungumzwa na Wayi. Mwaka wa 2010 idadi ya wasemaji wa Kilalo ya Kati imehesabiwa kuwa watu 213,000. Kufuatana na uainishaji wa lugha, Kilalo ya Kati iko katika kundi la Kingwi.
Kilalo cha Magharibi
Kilalo ya Magharibi ni lugha ya Kisino-Tibeti nchini Uchina inayozungumzwa na Wayi. Mwaka wa 2002 idadi ya wasemaji wa Kilalo ya Magharibi imehesabiwa kuwa watu 38,000. Kufuatana na uainishaji wa lugha, Kilalo ya Magharibi iko katika kundi la Kingwi.
Kilalo cha Mashariki
Kilalo ya Mashariki ni lugha ya Kisino-Tibeti nchini Uchina inayozungumzwa na Wayi. Mwaka wa 2002 idadi ya wasemaji wa Kilalo ya Mashariki imehesabiwa kuwa watu 38,000. Kufuatana na uainishaji wa lugha, Kilalo ya Mashariki iko katika kundi la Kingwi.
Kifrisia
Kifrisia ni lugha ya kundi la watu wanaoishi katika Uholanzi ya mashariki na Ujerumani ya Kaskazini karibu na pwani ya Bahari ya Kaskazini katika maeneo ya Frisia ya kihistoria, yakiwa pamoja na mkoa wa Friesland wa Uholanzi, wilaya ya Friesland katika Saksonia Chini, Ujerumani na wilaya ya Nordfriesland (Frisia Kaskazini) katika Schleswig-Holstein, Ujerumani.
Lugha hiyo ni lugha ya Kigermanik iliyo karibu na Kiingereza katika lugha za Kihindi-Kiulaya.
Idadi ya wasemaji imepungua, na leo hii wakazi wengi wa maeneo ya Frisia wanatumia ama Kiholanzi na Kijerumani au lahaja mojawapo ya Kijerumani cha kaskazini.
Anthropolojia
Anthropolojia ni fani ya elimu inayochunguza pande zote binadamu kuanzia wale wa kale.
Matawi yake mbalimbali yanachunguza maisha ya jamii, utamaduni pamoja na taratibu na tunu, athari ya lugha, mabadiliko ya kimwili n.k.
Kwa vyovyote, anthropolojia inahitaji ushirikiano wa sayansi mbalimbali, ikiwemo teolojia.
Akiolojia inaweza kutazamwa kama sehemu ya anthropolojia (k.mf. Marekani ) au ya historia, lakini pia kama fani ya pekee (k.mf. Ulaya).
Jina linatokana na neno la Kiingereza "anthropology" lililotumika mara ya kwanza kwa Kilatini mwaka 1593 kuhusiana na historia.[ Asili yake ni maneno mawili ya Kigiriki, ἄνθρωπος, "ánthrōpos" "mtu") na λόγος, "lógos", "neno, somo, elimu").
Useremala
Useremala (kutoka neno la Kiajemi na la Kiarabu) ni aina ya ufundi ambao kimapokeo uilitegemea mbao, lakini siku hizi hata vitu vingine kama metali hutumika.
Seremala hutengeneza vitu mbalimbali kama vile masanduku ya kumwagia zege, milango na madirisha na fremu zake, samani, makabati n.k.
Mara nyingi mtu anajifunza kazi hiyo kwa kusaidia seremala stadi, lakini siku hizi kuna vyuo vingi vinavyofundisha fani hiyo.
Hata upande wa vifaa, badala ya vile vinavyotegemea nguvu ya mikono kama randa, siku hizi wengi wanatumia mashine kama msumeno wa mnyororo maalumu ya kuchania, kunyoosha, kupogoa, kurandia n.k.
Historia ya Uswidi
Historia ya Uswidi inahusu eneo ambalo leo linaunda ufalme wa Uswidi.
Wakazi hao walikuwa makabila ya Kigermanik kama wakazi wote waliowafuata. Huko Roma Tacitus aliandika juu yao mwaka 98 BK.
Kati ya karne ya 8 hadi ya 11 waliitwa mara nyingi "Waviking" wakiogopwa na wenyeji wa Ulaya bara kwa sababu Waviking walivamia mara kwa mara maeneo ya pwani kwa jahazi zao ndogo. Lakini Waviking au Wanormani ni neno la kutaja watu wa Kaskazini waliovamia na kufanya ujambazi kwenye nchi za Ulaya bara si namna jinsi wenyewe walivyojiita.
Malkia Margarete I wa Udani aliolewa na mfalme wa Norway. Baada ya kifo cha mumewe alitawala nchi zote mbili na baadaye pia Uswidi. Mwaka 1397 wawakilishi wa falme tatu zilikutana katika mji wa Kalmar (Uswidi ya kusini) na kuelewana juu ya "Umoja wa Kalmar" yaliyounganisha nchi zote za Skandinavia chini ya mfalme wa Denmark ilhali kila nchi iliendelea kujitawala. Wakati ule Ufini (Finland) ilikuwa chini ya Uswidi. Iceland na Visiwa vya Faroe ziliingia pia kwa sababu zilikuwa chini ya Norway wakati ule.
Umoja huo uliendela hadi mwaka 1521. Waswidi walianza kuchoka na utawala wa Kidenmark wakaondoka katika umoja huu mwaka 1521 pamoja na Ufini. Lakini Norway iliendela kuwa chini ya Denmark hadi mwaka 1814.
Uswidi ulijiunga na Matengenezo ya Kiprotestanti na kanisa la Kilutheri likawa dini rasmi nchini. Hivyo Uswidi ikawa kati ya nchi muhimu sana ya Ulutheri.
Uswidi ulistawi na kueneza himaya yake kuanzia karne ya 17 hadi mwanzo wa karne ya 18 kama mojawapo kati ya nchi zenye nguvu zaidi Ulaya.
Baadaye ilirudi nyuma hadi kunyang'anywa na Warusi Ufini (1809).
Kati ya miaka 1814 na 1905 ililazimisha Norwei kukubali mfalme wa Uswidi kama wake pia.
Tangu hapo Uswidi umeshika msimamo wa amani na wa kutoshikamana na nchi yoyote.
Kwa sasa Uswidi ni ufalme wa kikatiba yaani Mkuu wa Dola ni mfalme (kwa sasa Carl XVI Gustaf), lakini huyu mfalme anapaswa kufuata sheria ya katiba ya nchi. Utawala umo mikononi mwa serikali iliyochaguliwa kidemokrasia.
Katika karne ya 20 Uswidi umefaulu vizuri kujenga uchumi ili kuondoka katika umaskini na kuwa moja kati ya nchi tajiri za dunia (ikiwa na nafasi ya 8 kwa pato la kichwa).
Nchi ilijiunga na Umoja wa Ulaya mwaka 1995 lakini haikukubali pesa ya Euro ikaendelea na Krona ya Uswidi.
Waslavi
Waslavi (kwa Kiingereza Slavs, pia "Slavic" au "Slavonic people") ni kundi kubwa la mataifa yanayotumia lugha za Kihindi-Kiulaya barani Ulaya. Pamoja na kuwa wenyeji wa nchi za Ulaya Mashariki, Ulaya ya Kati na Ulaya Kusini kuanzia karne ya 6 BK, tangu zamani wameenea Asia Kaskazini na Asia ya Kati. Nchi zao zinatawala zaidi ya 50% za bara la Ulaya.
Wanagawanyika kati ya Waslavi wa Magharibi (hasa Wapolandi, Wacheki na Waslovaki), Waslavi wa Mashariki (hasa Warusi, Wabelarus na Waukraina), na Waslavi wa Kusini (hasa Waserbi, Wakroati, Wabosnia, Wamakedonia, Wasloveni, Wamontenegro na Wabulgaria).
Mahusiano yao yanatofuatiana, kuanzia hisia ya kuwa na mengi ya pamoja hadi kuchukiana kabisa na kupigana vita kwa ukatili.
Duniani kote Waslavi wanakadiriwa kuwa milioni 360. Kati yao wanaongoza Warusi, Wapolandi na Waukraina.
Historia ya Polandi
Historia ya Polandi inahusu eneo ambalo leo linaunda Jamhuri ya Polandi.
Waslavi walienea kati nchi katika nusu ya pili ya karne ya 5 BK.
Ukristo wa Kikatoliki kupokewa na mfalme Mieszko I (960-992) na Wapolandi kwa jumla (966) hutazamiwa kama chanzo cha taifa lao la pekee katika jamii ya Waslavi.
Nchi ilistawi na kuenea hasa chini ya ukoo wa Jageloni (1386–1572).
Kuanzia mwaka 1764 nchi ilianza kurudi nyuma na zile za jirani ziligawana kwa awamu tatu (1772, 1793, 1795) eneo lake lote.
Wapolandi walijaribu mara kadha kujikomboa, lakini walipata uhuru kwa muda tu (1807-1815 na 1918-1939).
Baada ya vita vikuu vya pili, Polandi ikawa chini ya utawala wa Kikomunisti hadi ilipofaulu kujikomboa (1989).
Poland imekuwa nchi mwanachama wa Umoja wa Ulaya tangu tarehe 1 Mei 2004.
Nusu
Nusu (kutoka neno la Kiarabu نصف "nisf") ni kipande cha kitu kizima au sehemu ya pili ya jumla fulani.
Katika hisabati ni kwamba jumla hiyo imegawiwa katika sehemu mbili zilizo sawa. Hivyo inaandikwa 1/2, 0.5 au pia 0.49999999...
Katika lugha ya kawaida inaweza kuwa na maana ya sehemu tu, bila kujali ukubwa wake, kama ni 50% au juu au chini ya hapo.
Ashura
Ashura ni sikukuu ya kiislamu inayosheherekewa na Washia hasa.
Asili ya jina ni neno la Kiarabu "ashara" (عَشَرَة) yaani kumi, maana tarehe yake ni siku ya kumi kwenye mwezi wa kwanza katika kalenda ya kiislamu na mwezi huu huitwa Muharram. Kutokana na tabia ya kalenda ya kiislamu kufuata uonekanaji wa mwezi angani Muharram na siku ya Ashura hubadilika kila mwaka kulingana na kalenda ya Gregori ambayo ni kawaida.
Washia hukumbuka hapo kifo cha Hussein ibn Ali, mjukuu wa mtume Muhamad, aliyekuwa kwao imamu na mfuasi halali wa mtume katika uongozi wa umma wa Waislamu. Hussein alikufa kwenye Mapigano ya Karbala siku ya 10 Muharram, mwaka 61 BH (=10 Oktoba 680 BK).
Wasunni kwa kawaida hawashiki kumbukumbu ya kifo cha Husseintahajia ibn Ali bali hukumbuka hadithi moja inayosema Mtume Muhamad alifunga chakula siku ya Ashura, hivyo kuna Wasunni wanaofunga pia siku hiyo.
Katika nchi zenye Washia wengi, kama vile Iran, Iraq, Lebanoni na katika sehemu za Afghanistan na Uhindi, hii ni sikukuu muhimu ya kitaifa.
Astrid Lindgren
Astrid Lindgren, (1907-2002), alikuwa mwandishi wa Uswidi.
Yeye ni maarufu hasa kwa vitabu vya watoto.
Shaw Hassan
Shaw Hassan Shaw Rwamboh (25 Septemba 1959) ni mpigaji kinanda na gitaa maarufu kutoka nchini Tanzania. Huenda akawa anajulikana zaidi kwa wapenzi wa Vijana Jazz wanakumbuka vile vipande vya kinanda vilivyokuwa vikianzisha zile nyimbo mbili alizokuwa akiimba Kida Waziri, Penzi Haligawanyiki na Shingo Feni, ile ni kazi ya Shaw Hassan Shaw Rwamboh.
Mwanamuziki huyu alizaliwa jijini Dar Es Salaam. Alianza kujifunza kupiga gitaa na wenzie kando ya Ziwa Tanganyika huko Kigoma, wakitumia magitaa ya tajiri mmoja aliyekuwa na meli ya uvuvi. Alipokuja Dar es Salaam akakutana na mwanamuziki Zahir Ally Zorro, Zahir ndiye aliyeboresha upigaji wake wa gitaa kiasi cha kukubaliwa na Patrick Balisidya kupiga gitaa la rythm katika bendi yake ya pili PAMA Band, chini ya Afro70. 
Ni chini ya malezi ya Patrick alipojifunza kupiga Keybords (Kinanda). Baada ya hapo aliacha muziki na kujiunga na Dar Technical College. Lakini 1980 alijiunga na Vijana Jazz kama mpiga Keyboards, alishirikiana na wanamuziki wengi lakini wengi kwa mapenzi ya Mungu, wametangulia mbele ya haki. Baadhi ya waliobaki kati ya aliyokuwa nao wakati huo ni John Kitime, Kida Waziri, Saad Ally Mnara, Hamisi Mirambo, Huluka Uvuruge, Hassan Dalali, Hamza Kalala na Rashid Pembe. 
Mwaka 1990 alijiunga na Orchestra Safari Sound, chini ya Maalim Muhidin Gurumo (MJOMBA), na Marehemu Abel Baltazar, hapa alikutana na wanamuziki kama Benno Villa Anthony na Mhina Panduka (Toto Tundu). Aliacha bendi baada ya miezi sita tu, mwenyewe anasema, ‘….kutokana na muhusika kutozingatia mkataba wangu…’. Alihamia Zanzibar na kujiunga na bendi iliyokuwa ikipiga Mawimbini Hotel, hakukaa sana kwani Washirika Tanzania Stars walimwita. Hapa akakutana na mwalimu wake wa gitaa Zahir Ally, Ally Choki, Musemba wa Minyugu, Tofi Mvambe, Abdul Salvador na wengine, ilitokea kutoelewana baina ya wanamuziki na yeye kama kiongozi wa bendi ilibidi aachie ngazi kuepusha bendi kuzidi kujichanganya.
Baada ya hapo Kanku Kelly ambaye ni mume wa dada wa mke wake alimuita ajiunge na Kilimanjaro Connection Band. Anasema Kanku alimvumilia sana kwa kuwa alikuwa hajawahi kufanya kazi ya kukopi nyimbo za wanamuziki wengine wakubwa duniani, hatimaye akaweza kujiendeleza na kuweza kumudu kupiga vitu vikubwa, bendi hii ya Kanku ilikua inazunguka kwa kupiga muziki hotel mbalimbali katika nchi za Malaysia, Singapore, Indonesia, Thailand na Japan jambo ambalo lilifanya aone kila kitu ni kigeni kila alipokwenda. 
Katika bendi hiyo alishirikiana na akina Kanku Kelly, Mafumu Bilal, Maneno Uvuruge, Burhan Adinan, Shomari Fabrice, Bob Sija, Fally Mbutu, Raysure Boy, Delphin Mununga na Kinguti System. Baadaye Shaw, Kinguti na Burhan Muba waliamua kuanzisha kundi dogo wakitumia Sequencer Keyboards na kumuaga Kanku Kelly. Group hili lilijiita Jambo Survivors Band, bendi ambayo itakumbukwa kwa ule wimbo Maprosoo ulioimbwa na Mlasi Feruzi ambao uliokuwa katika album ya MAPROSOO.
Patrick Balisidya
Patrick Pama Balisidya (18 Aprili 1946 - 7 Agosti 2004) alikuwa mwanamuziki maarufu katika miondoko ya muziki wa dansi kutoka nchini Tanzania. 
Patrick Pama Balisidya alizaliwa Mvumi Dodoma tarehe 18 Aprili 1946. Kabila lake alikuwa Mgogo , kabila ambalo lina wanamuziki wengi maarufu kutokana na muziki kuwa sehemu muhimu ya maisha ya kabila hilo. Mama yake alikuwa anapiga kinanda kanisani na hivyo basi kutokana na asili ya kabila lake na pia kutokana na mama yake, hakika huyu angeweza kujisifu kuwa muziki uko katika damu yake.
Vilevile Balisidya alikuwa kiongozi wa Bendi ya shuleni kwake Dodoma Secondary School. Ambapo kutoka hapo alijiunga na Chuo cha Ufundi , na baada ya kumaliza mafunzo alifanya kazi hiyo kwa muda na 1967 akawa tayari anapiga muziki Dar Es Salaam Jazz Band. Kufikia mwaka 1970 Patrick alikuwa ameanzisha kikosi chake mwenyewe Afro70, kikiwa na mtindo wake Afrosa. 
Alikuwa mbunifu katika muziki wake, na kwa muda mrefu alikwepa sana kuingia katika wimbi la kufuata mapigo ya Kikongo kitu ambacho hata wakati huo bendi nyingi zilikifanya, japokuwa kukutana na Franco wakati alipofanya moja ya ziara zake nchini humu kulimfanya abadili mtindo kwa kipindi kifupi na katika nyimbo moja wapo aliiga kabisa solo la Franco alilolipiga kwenye wimbo wake Georgette. Afro70 iliwakilisha wanamuziki wa Tanzania katika maonyesho ya mtu mweusi Lagos, Nigeria (FESTAC Festival 1977).
Vyombo alivyotumia katika maonyesho haya vilimsumbua akili mpaka alipofariki, kwani muda mchache kabla ya Festac, wakati huo serikali ikiwa imeshamtaarifu kuwa ndiye atakuwa mwakilishi wa Tanzania, vyombo vyake vyote vilihalibika katika ajali ya gari. Serikali ilikuwa imenunua vyombo vipya kwa ajili ya bendi yake ya Wizara ya Utamaduni wakati huo, ambavyo siku zote Balisdya alisema aliambiwa ni vyake baada ya maonyesho. Aliporudi kutoka Nigeria Kiongozi mwingine wa serikali aliamuliwa arudishe hivyo vyombo virudishwe serikalini na kwa kitendo kile kutangaza kifo cha Afro70.
Vyombo hivyo vilitumika kuanzisha bendi ya Asilia Jazz ambayo ilikuwa Bendi ya Wizara ya Utamaduni na Vijana. Balisdya alitumia muda mwingi kujaribu kudai haki yake hiyo ambayo ilimkwepa mpaka mwisho wa maisha. Mwaka 1979, Balisidya alikwenda Sweden na kushirikiana na kikundi cha Archimedes akatoa album nzuri sana iliyoitwa Bado Kidogo.
Kuna wakati Patrick alijiunga na Orchestre Safari Sound, (Masantula) na kupiga piano katika ule wimbo maarufu, ‘Unambie Siri’, Patrick pia alikuwa mpigaji mahiri wa kinanda. Kwa kweli nyimbo za Patrick zilizokuwa juu katika chati ni nyingi. Harusi, Dirishani, Weekend, Tausi, Pesa, Nakupenda Kama Lulu, Ni Mashaka na Mahangaiko, Afrika. Patrick alifariki tarehe 7, Agosti 2004 na kuzikwa 12 Agosti katika makaburi ya Buguruni Malapa.
Bi. Shakila
Shakila Tatu Said Msengi (14 Juni 1947 - 19 Agosti 2016) alikuwa mwimbaji maarufu wa muziki wa Taarabu kutoka nchini Tanzania.
Bi Shakila alikuwa mzaliwa wa peke yake kwa baba na mama yake, alizaliwa tarehe 14 June 1947, tarehe moja na mwanamuziki mwingine mkongwe Mabruk Khamis wa Kilimanjaro Band anayejulikana kwa jina la Babu Njenje. Mama yake Babu Njenje alikuwa na tatizo la kutoa maziwa hivyo Babu Njenje alianza kwa kunyonyeshwa na mama yake wa Bi Shakila.
Kwa kadri ya maelezo yake mwenyewe Bi Shakila alianza muziki akiwa na miaka 6, alipokuwa na umri wa miaka 12, aliteuliwa kumuimbia Mwalimu Julius Kambarage Nyerere alipotembelea Pangani, wakati wa kutafuta Uhuru. Na ni baada ya hapa ambapo aliweza kusikika na Bwana Khatibu ambaye aliweza kumshawishi kujiunga na kundi la Taarab lililokuwa pale Pangani lililoitwa Taarab Kijamvi, hakukaa sana katika kundi hilo akalazimika kuhamia Tanga kumfuata Bwana Khatib ambaye walibahatika kuzaa watoto watano.
Huko Tanga alijiunga na kundi la Shaabab Al Watan. Katika kundi hili hakupata nafasi ya kuimba katika kadamnasi, hivyo baada ya muda si mrefu Bi Shakila akiambatana ma mumewe walihamia kundi lililokuwa likimilikiwa na Mzee Kiroboto lililoitwa Young Noverty. Pamoja na Bi Shakila kupata uzoefu mkubwa wa kuimba mbele za watu kundi hili lilikuwa ni kutumbuiza bure katika vikao vya kahawa.
Hatimaye kundi hili lilikufa na zaidi ya nusus ya wasanii kujiunga na kundi la Black Star lililokuwa la mwarabu mmoja aliyekuwa anafanya kazi bandarini aliyeitwa Hassan Awadh na hapo ndipo Bi Shakila alipoanza kufahamika, na akapewa nyimbo kama Jongoo Acha Makuu, Mpenzi Amini, Majuto Yamenipata. Sifa zake zikaanza kuenea Afrika Mashariki. Mwaka 1972 tajiri mwingine Mwarabu aliyeitwa Sudi Said akanunua vyombo vipya vizuri na kuanzisha kundi la Lucky Star Musical Club, hapo Bi Shakila na wenzie tisa walihama Black Star na kuhamia Lucky Star.
Kwa kuwa kundi lilianzishwa wakati Bi Shakila alikuwa mja mzito, mtoto aliyezaliwa alimuita Lucky kwa ajili ya tukio hilo. Nyimbo nyingi zinazofahamika hadi leo za Bi Shakila zilirekodiwa wakati yuko kundi hili. Mapenzi Yamepungua, Kifo cha Mahaba, Macho Yanacheka. Bi Shakila aliendelea na kundi hili hadi mwaka 1984, Baada ya kifo cha mumewe alipumzika kwa muda kasha akahamia Dar es Salaam ambapo alijiunga na kundi la JKT alilodumu nalo mpaka alipostaafu.
Jioni ya tarehe 19 Agosti, 2016, Bi. Shakila alianguka ghafla na alipokimbizwa hospitali moja jirani na kwake Mbagala Charambe alipofika huko Bi Shakila alikata roho.
Kilolopo
Kilolopo ni lugha ya Kisino-Tibeti nchini Uchina inayozungumzwa na Wayi. Mwaka wa 2007 idadi ya wasemaji wa Kilolopo imehesabiwa kuwa watu 380,000. Kufuatana na uainishaji wa lugha, Kilolopo iko katika kundi la Kingwi.
Basili wa Antiokia
Basili wa Antiokia alikuwa Mkristo wa Siria anayeheshimiwa tangu kale na kukumbukwa kama mtakatifu mfiadini tarehe 20 Novemba.
Inaonekana aliuawa kwa ajili ya imani yake kabla ya mwaka 300.
Kilolopo cha Kusini
Kilolopo ya Kusini ni lugha ya Kisino-Tibeti nchini Uchina inayozungumzwa na Wayi. Mwaka wa 2002 idadi ya wasemaji wa Kilolopo ya Kusini imehesabiwa kuwa watu 190,000. Kufuatana na uainishaji wa lugha, Kilolopo ya Kusini iko katika kundi la Kingwi.
Mfalme Edmund
Mfalme Edmund (841/842 - Thetford, Uingereza, 20 Novemba 869/870) alikuwa mfalme wa Waangli wa Mashariki, (leo Norfolk na Suffolk) katika kipindi kigumu cha karne ya 9, nchi sana iliposumbuliwa na Waviking.
Anaheshimiwa tangu kale kama mtakatifu, somo wa Uingereza.
Kisha kuzaliwa mwaka 841 hivi, Edmund alipambana na Wadani waliozoea kushambulia Britania, halafu kudai pesa nyingi ili kujiondokee salama.
Kumbe mwaka 869 Edmund alikataa, lakini alishindwa vitani na kutekwa.
Edmund aliahidiwa ataachiwa uhai na ufalme akikataa imani yake na kukubali himaya ya Wadani. Hata hivyo alikataa mara mbili mpaka akachomwa kwa mishale.
Amezikwa Beadoricesworth, leo Bury St. Edmund, kilometa 50 kutoka Cambridge.
Kifo chake kikawa pia mwisho wa ufalme wa Eastanglia, lakini ushujaa wake haujasahaulika, akawa kielelezo cha wengi huko Uingereza. Kabla karne hiyo haijaisha, sarafu ilitolewa enzi ya uhai wake ilikuwa inaitwa “penny ya Mt. Edmund”.
Maria kutolewa hekaluni
Bikira Maria Kutolewa Hekaluni ni kumbukumbu ya liturujia inayoadhimishwa na Wakatoliki na Waorthodoksi tarehe 21 Novemba.
Adhimisho linatokana na habari ambayo haipatikani katika Agano Jipya, ila katika Injili ya Yakobo. Humo inasimuliwa kwamba wazazi wa Bikira Maria, Yohakimu na Ana, ambao hawakuwa na watoto, walipata ujumbe kutoka mbinguni kwamba watapata mtoto.
Kama shukrani ya kupata mtoto wa kike, akiwa bado mdogo walimleta katika Hekalu la Yerusalemu ili kumweka wakfu kwa Mungu.
Huko alibaki hadi alipotolewa kwa Yosefu.
Sikukuu ilianzishwa kuhusiana na kutabaruku Basilika jipya la Mtakatifu Maria, lililojengwa mwaka 543 na kaisari Justinian I karibu na mabaki ya Hekalu la Yerusalemu.
Kutoka Ukristo wa mashariki sikukuu ilienea katika monasteri za Italia Kusini katika karne ya 9, ikaingia katika liturujia ya Papa wa Avignon mwaka 1372 kwa agizo la Papa Gregori XI.
Mizungu
Mizungu ni kauli zenye picha na mafumbo zinazoonesha ukinzani wa fikra au tukio.
Mara nyingi mizungu hutumika kwenye hadithi za soga na kwenye mivigha.
Mifano ya mizungu ni:
Sesilia
Sesilia (kwa Kilatini Caecilia) alikuwa mwanamke Mkristo wa mjini Roma katika karne ya 2 na ya 3 BK.
Anaheshimiwa kama mtakatifu bikira mfiadini na somo wa wanamuziki kwa sababu inasimuliwa kwamba hao walipokuwa wakiimba kwenye arusi yake, mwenyewe "alikuwa akimuimbia Bwana moyoni".
Sikukuu yake inaadhimishwa na madhehebu mbalimbali tarehe 22 Novemba.
Mivigha
Mivigha ni sherehe zinazofanywa na makabila mbalimbali kwa lengo au tukio maalumu la kabila husika.
Sherehe hizo mara nyingi huambatana na matukio mbalimbali kulingana na jamii husika, kwa mfano kucheza ngoma ya kabila husika.
Mfano wa mivigha ni sherehe za jando na unyago zinazofanywa na jamii mbalimbali kwa namna tofautitofauti kwa madhumuni au kusudi la kuwafundisha na kuwaasa vijana katika maisha yao ya kila siku.
Mara nyingi katika jamii za Kiafrika, hasa Tanzania, neno "jando" linahusisha malezi kwa vijana (wanaume) na "unyago" linahusisha malezi kwa vijana (wanawake) ingawa yapo baadhi ya makabila, ambapo maneno hayo yanahusishwa kama ni mafunzo kwa wote, bila kujali vijana wa kiume au wa kike.
Jando na unyago huhusisha kuingia kwa mwanajamii kwenye kundi la watu wa aina fulani kutoka kundi la aina nyingine. Mfano harusi, kutawazwa chifu n.k.
Katika sherehe hizi pia mtu hutolewa kutoka kundi la watoto na kuingia kundi la watu wazima.
Katika mivigha kuna wahusika wa aina kuu tatu:
(i) Mtendaji/Watendaji - Ni wale wote wanaoshiriki kutenda ile dhana ya kuwatoa watu kutoka kundi moja kwenda kundi lingine.
(ii) Watendwa - Ni wale wanaoingia kutoka kundi moja kwenda lingine. Hawa ndio ambao vitendo vinafanyika juu yao ili waone na wajifunze na ikiwezekana wavifanyie utekelezaji.
(iii) Waangaliaji - Ni wale wanaoangalia mambo yanayotendeka bila wao kushiriki katika kucheza au kuimba au kutoa mafunzo. Wao wanaangalia tu.
Jamii nyingi za Kiafrika, hasa Tanzania, inaamini kwamba mivigha ina umuhimu mkubwa katika jamii zao. Umuhimu ni:
Jamhuri Jazz Band
Jamhuri Jazz Band ilikuwa bendi ya muziki wa dansi kutoka Dar es Salaam, Tanzania. Bendi ilianzishwa katika miaka ya 1950 hivi.
Bendi hii ilianza kwenye miaka ya 50 ikiwa ikijulikana kama Yanga Nyamwezi Band, Kiukweli ilikuwa ni Young Nyamwezi Band, bendi iliyokuwa imetengenezwa kwa ajili ya Vijana toka Tabora waliokuja kukata mkonge katika mashamba ya mkonge yaliyokuweko Tanga miaka hiyo. Na baada ya Uhuru ikajulikana kama Jamhuri Jazz Band, kifupi JJB japo kifupi hicho baadaye kilidaiwa kuwa kilikuwa kifupi cha jina mwenye bendi Joseph Bagabuje.
Wakati wa uhai wa Jamhuri Jazz bendi Tanga kulikuwa kuna waka moto kwa vikundi maarufu katika Afrika ya Mashariki kuwa vyote katika mji huo. Atomic Jazz, Amboni Jazz, Lucky Star, Black Star. Kwa vyovyote Tanga ulikuwa mji wa starehe wakati huo, hasa kwa kufuatia kuwa kulikuweko na bendi nyingine ambazo hazikuwa maarufu labda kutokana na aina ya muziki zilizokuwa zinapiga. Kama vile ile bendi ya Magoa The Love Bugs ambayo ndiyo hatimaye ilikuja kuwa The Revolutions na sasa Kilimanjaro Band.
Flaviano wa Kostantinopoli
Flaviano wa Konstantinopoli (kwa Kigiriki Φλαβιανος, "Phlabianos"; kwa Kilatini Flavianus; alifariki Hypaepa, Lydia, leo Uturuki, 11 Agosti 449), alikuwa Patriarki wa Konstantinopoli tangu 446 hadi 449.
Anaheshimiwa tangu kale na Wakatoliki na Waorthodoksi kama mtakatifu mfiadini.
Sikukuu yake huadhimishwa tarehe 16 Februari, 17 Februari na pia 24 Novemba.
Flaviano alikuwa mlinzi wa vyombo vitakatifu wa Kanisa la Konstantinopoli. Kutokana sifa yake ya utakatifu alichaguliwa kuwa askofu mkuu wa jiji hilo.
Alipowekwa wakfu na kutawazwa, kaisari Theodosius II alikuwa Kalsedonia. Towashi wake Khrisafyo alijaribu kumdai Flaviano zawadi ya dhahabu kwa ajili ya kaisari, lakini alipokataliwa alifanya njama dhidi yake kwa kumuunga mkono Eutike, mpinzani wa Flaviano.
Flaviano aliongoza mtaguso wa maaskofu 40 huko Konstantinopoli tarehe 8 Novemba 448 ili kumaliza mgogoro kati ya askofu mkuu wa Sardi na maaskofu wawili wa kanda yake. Hapo askofu Eusebius wa Dorylaeum alileta shtaka dhidi ya Eutike. Flaviano alitaka apewa muda wa kuonywa, lakini sinodi ilimuondoa Eutike.
Kwa kuwa huyo alilalamika na kupata sapoti ya Dioskoro I wa Aleksandria, kaisari aliitisha mtaguso mwingine huko Efeso. Huko tarehe 8 Agosti 449, Eutike na Dioskoro walimshambulia vikali Flaviano ambaye siku tatu baadaye alifariki dunia kutokana na mapigo aliyoyapata.
Papa Leo I, ambaye wajumbe wake walipuuziwa katika huo mtaguso, alilalamika kwa kuuita "sinodi ya wizi" akafuta maamuzi uliyoyatoa.
Baada ya Theodosius II kufa mwaka 450, dada yake Pulkeria alirudi madarakani, akioana na afisa Marchano, ambaye akawa kaisari. Hao wawili walirudisha masalia ya Flaviano Konstantinopoli kwa namna ya "maandamano ya ushindi ... si mazishi".
Mtaguso wa Kalsedonia (451) alilaani mafundisho ya Eutike, alithibitisha "Hati kwa Flaviano" ya Papa Leo (barua 28 na kumtangaza Flaviano kuwa mfiadini.
Katerina wa Aleksandria
Katerina wa Aleksandria (kwa Kigiriki ἡ Ἁγία Αἰκατερίνα ἡ Μεγαλομάρτυς; 282-305 hivi) alikuwa bikira Mkristo wa Aleksandria, Misri ambaye aliuawa kwa amri ya kaisari Maxentius mwanzoni mwa karne ya 4.
Kadiri ya mapokeo, alikuwa wa ukoo maarufu tena msomi. Kisha kuongokea Ukristo akiwa na umri wa miaka 14, aliongoza watu mia kadhaa kumfuata katika dini hiyo.
Tangu alipofia dini anaheshimiwa na Wakristo wa madhehebu mbalimbali kama mtakatifu.
Sikukuu yake huadhimishwa tarehe 24 Novemba au 25 Novemba.
Aftonbladet
Aftonbladet (kwa Kiswidi: ""gazeti la jioni"") ni gazeti la siku nyingi nchini Uswidi. Lilianzishwa mwaka 1830. Kwa sasa linamilikiwa na Schibsted, kampuni ya Norway (91%).
Vijili wa Salzburg
Vijili wa Salzburg (kwa Kilatini "Vergilius", kwa Kigaelic "Feirgil", 700 hivi - 27 Novemba 784) alikuwa mmonaki na mwanaastronomia kutoka Eire.
Mnamo mwaka 743 alihamia Ufaransa, ambapo alipokewa na mfalme Pipino Mfupi.
Baada ya kuishi miaka miwili huko Cressy, karibu na Compiègne, alikwenda Bavaria, kwa mwaliko wa mtemi Odiloni wa Bavaria, aliyemfanya askofu wa Salzburg (leo nchini Austria) mwaka 748.
Alijitahidi sana kueneza Ukristo kati ya wananchi wa Karinthia. Alitangazwa mtakatifu na papa Gregori IX mwaka 1233.
Vijili alifundisha Dunia kuwa na umbo la tufe na uwezekano wa kuwepo kwa watu kwenye upande wa kinyume wa Dunia. Alishtakiwa mbele ya Papa wa Roma kuwa fundisho lake halikulingana na maandiko matakatifu. Hata hivyo aliweza kujitetea kwa kudokeza kuwa kama watu wako kwenye upande wa kinyume wa Dunia ni pia watoto wa Adamu wanaoathirika sawa na dhambi na ukombozi kama watu wote upande huu unaojulikana.
Fred Rogers
Frederick McFeely "Fred" Rogers (20 Machi, 1928 - 27 Februari 2003) alikuwa mwigizaji wa filamu na mchekeshaji kutoka nchini Marekani.
Women Jazz Band
Women Jazz Band ilikuwa bendi ya muziki wa dansi kutoka Dar es Salaam, Tanzania. Bendi ilianzishwa na mnamo 1965 ikiwa na wanawake tupu, lakini baadaye ilileta wanaume kwenye upande wa kupiga vyombo.
Mwaka 1965 kundi jipya la muziki la aina yake lilianzishwa Tanzania. Lilikuwa ni bendi ya akina mama watupu. Akina mama hawa, wengine wakiwa wafanya kazi wa Government Press walijichagua na kuanza kuhudhuria mafunzo ya muziki chini ya yule mwanamuziki mahiri Mzee Mayagilo aliyekuwa kiongozi wa shughuli za muziki katika Jeshi la Polisi.
Akina mama hawa wakawa chini ya kitengo cha Polisi Jazz Band, wakaanza kufanya mazoezi ya nguvu. Bendi hiyo ya akina mama ilikuwa chini ya TANU Youth League. Wakati wakianza shughuli hii walikuwa hawana ujuzi wowote wa muziki. Kutokana na jitihada waliyofanya taratibu wakaanza kufanya maonyesho yao hasa kwenye hafla za serikali na Chama tawala wakati huo.
Tarehe 31 Mei 1966 Women Jazz band iliingia katika studio za RTD na kurekodi nyimbo sita. Nazo ni:
Washiriki katika bendi hiyo walikuwa;
Women Jazz ilipata umaarufu kiasi cha kuanza kufanya safari nje ya Tanzania, na kuweza kufanya maonyesho Nairobi na Mombasa, baada ya kutembelea miji kadhaa nchini Tanzania. Wakati wa matayarisho ya kwenda China kundi lilisambaratika. Kikubwa kilichosababisha hili ilikuwa ni wanamuziki kuona hawapati chochote kutokana na mapato yaliyotokana na muziki.
Roskosmos
Roskosmos (rus. Роскосмос) ni jina la kifupi la shirika la serikali ya Urusi kwa shughuli za kiraia kwenye anga ya nje. Jina kamili kwa Kirusi ni Государственная корпорация по космической деятельности ("gosudarstvenaya korporatsiya po kosmocheskoi deyatelnosti" "shirika ya kiserikali ya shughuli za angani").
Shirika hili lilianzishwa tarehe 1 Januari 2016 kwa amri ya rais Putin likachukua nafasi ya mamlaka ya kitangulizi yenye jina lilelile.ROSKOSMOS iliyounganishwa na Shirika la Roketi na Anga ya Nje (Объединенная ракетно-космическая корпорация, United Rocket and Space Corporation)iliyowahi kutengeneza vyombo vya anga.
Roskosmos mpya inahusika na miradi yote ya kiraia (tofauti na miradi ya kijeshi) ya Urusi kwenye anga. Makao makuu yapo Moscow na kituo cha kufunza wanaanga kipo kwenye "Mji wa nyota" (Swjosdny Gorodok). Kituo cha kurusha roketi kinapatikana Baikonur nchini Kazakhstan iliyokuwa kituo cha Umoja wa Kisovyeti.
Kwa ujumla shirika la Roskosmos linachukua nafasi ya taasisi mbalimbali zilizohusika zamani ya ukomunisti katika Umoja wa Kisovyeti kupanga, kutengeneza na kutoa roketi na vyombo vya angani kama vile Sputnik 1, Soyuz na MIR.
Kimiao cha Huishui ya Kati
Kihuishui ya Kati ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kihuishui ya Kati imehesabiwa kuwa watu 40,000. Kufuatana na uainishaji wa lugha, Kihuishui ya Kati iko katika kundi la Kihmongiki.
Kimiao cha Mashan ya Kati
Kimashan ya Kati ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kimashan ya Kati imehesabiwa kuwa watu 70,000. Kufuatana na uainishaji wa lugha, Kimashan ya Kati iko katika kundi la Kihmongiki.
Kimiao cha Huishui ya Mashariki
Kihuishui ya Mashariki ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kihuishui ya Mashariki imehesabiwa kuwa watu 14,000. Kufuatana na uainishaji wa lugha, Kihuishui ya Mashariki iko katika kundi la Kihmongiki.
Kimiao cha Qiandong ya Mashariki
Kiqiandong ya Mashariki ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kiqiandong ya Mashariki imehesabiwa kuwa watu 350,000. Kufuatana na uainishaji wa lugha, Kiqiandong ya Mashariki iko katika kundi la Kihmongiki.
Kimiao cha Xiangxi ya Mashariki
Kixiangxi ya Mashariki ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kixiangxi ya Mashariki imehesabiwa kuwa watu 80,000. Kufuatana na uainishaji wa lugha, Kixiangxi ya Mashariki iko katika kundi la Kihmongiki.
Kimiao cha Horned
Kimiao ya Horned ni lugha ya Kihmong-Mien nchini Uchina inayozungumzwa na Wamiao. Mwaka wa 2000 idadi ya wasemaji wa Kimiao ya Horned imehesabiwa kuwa watu 50,000. Kufuatana na uainishaji wa lugha, Kimiao ya Horned iko katika kundi la Kihmongiki.
Kimiao cha Maua Makubwa
Kimiao ya Maua Makubwa (pia Kia-Hmao) ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kimiao ya Maua Makubwa imehesabiwa kuwa watu 300,000. Kufuatana na uainishaji wa lugha, Kimiao ya Maua Makubwa iko katika kundi la Kihmongiki.
Kimiao cha Luopohe
Kimiao ya Luopohe ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kimiao ya Luopohe imehesabiwa kuwa watu 61,000. Kufuatana na uainishaji wa lugha, Kimiao ya Luopohe iko katika kundi la Kihmongiki.
Kimiao cha Guiyang ya Kaskazini
Kiguiyang ya Kaskazini ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kiguiyang ya Kaskazini imehesabiwa kuwa watu 84,000. Kufuatana na uainishaji wa lugha, Kiguiyang ya Kaskazini iko katika kundi la Kihmongiki.
Kimiao cha Huishui ya Kaskazini
Kihuishui ya Kaskazini ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kihuishui ya Kaskazini imehesabiwa kuwa watu 70,000. Kufuatana na uainishaji wa lugha, Kihuishui ya Kaskazini iko katika kundi la Kihmongiki.
Södermalm
Södermalm ni wilaya ya Stockholm, mji mkuu wa Uswidi. Inaenea katika kisiwa chake.
Götgatan na Hornsgatan mitaa mikuu ya Södermalm. Mariatorget ni uwanja mkubwa.
Urundi
Urundi (kwa tahajia ya Kifaransa pia Ouroundi) ni jina la kihistoria kwa nchi ya Burundi. Wajerumani waliita nchi "Urundi" walipoanza kueneza utawala wao juu ya Afrika ya Mashariki ya Kijerumani wakaitawala kwa njia ya . Wakati wa Vita Kuu ya Kwanza ya Dunia eneo hili lilivamiwa na jeshi la Ubelgiji kutoka koloni ya Kongo ya Kibelgiji na kuwa eneo la kudhaminiwa chini Ubelgiji baadaye. Wabalgiji wakaitawala pamoja na Rwanda kwa jina la "Ruanda-Urundi" hadi uhuru kwenye mwaka 1962 na tangu wakati ule nchi inaitwa rasmi "Burundi".
Inaonekana ya kwamba Wajerumani walipoanza kutumia umbo la "Urundi" walifuata kawaida ya lugha ya Kiswahili badala ya jina la wenyewe ambako silabi kwa mahali ni "Bu-" si "U-" jinsi ilivyo kwa Kiswahili.
Charles de Foucald
Charles Eugène de Foucauld (Strasbourg, 15 Septemba 1858 – Tamanrasset, 1 Desemba 1916) alikuwa mmonaki na padri Mkatoliki kutoka Ufaransa aliyekwenda kuishi kati ya Watuareg wa Sahara katika nchi ya Algeria ya leo.
Kabla ya uongofu wake mwishoni mwa Oktoba 1886, Charles alikuwa ofisa wa Jeshi la Ufaransa huko Moroko, alipoanza kuguswa na mambo ya dini.
Mwaka 1890 alijiunga na Watrapisti lakini aliwaacha mwaka 1897 ili kufuata wito mwingine wa pekee zaidi.
Baada ya kuishi peke yake karibu na Waklara wa Nazareti, mwaka 1901 alipata upadirisho akaenda kuishi jangwani.
Aliuawa mwaka 1916 nje ya ngome aliyojenga ili kulinda Watuareg na anaheshimiwa na Kanisa Katoliki kama mfiadini.
Ingawa akiwa hai hakupata wafuasi, mfano na maandishi yake vilichangia uanzishaji wa mashirika na vyama kadhaa duniani kote, kama vile Ndugu Wadogo wa Yesu, Dada Wadogo wa Yesu na Ndugu Wadogo wa Injili.
Papa Benedikto XVI alimtangaza mwenye heri tarehe 13 Novemba 2005.
Kimiao cha Mashan ya Kaskazini
Kimashan ya Kaskazini ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kimashan ya Kaskazini imehesabiwa kuwa watu 35,000. Kufuatana na uainishaji wa lugha, Kimashan ya Kaskazini iko katika kundi la Kihmongiki.
Kimiao cha Qiandong ya Kaskazini
Kiqiandong ya Kaskazini ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kiqiandong ya Kaskazini imehesabiwa kuwa watu 1,250,000. Kufuatana na uainishaji wa lugha, Kiqiandong ya Kaskazini iko katika kundi la Kihmongiki.
Kimiao cha Maua Madogo
Kimiao ya Maua Madogo ni lugha ya Kihmong-Mien nchini Uchina inayozungumzwa na Wamiao. Mwaka wa 1995 idadi ya wasemaji wa Kimiao ya Maua Madogo imehesabiwa kuwa watu 84,000. Kufuatana na uainishaji wa lugha, Kimiao ya Maua Madogo iko katika kundi la Kihmongiki.